PREVERJANJE SLOVENSKEGA JEZIKA 04 .05.2020

**Preberi besedilo!**

Pustovanje je eden izmed najstarejših ljudskih običajev. V Sloveniji je bilo pustovanje prvič omenjeno v 17. stoletju.

Pustovanje poteka zgodaj spomladi, pustni čas pa je odvisen od velike noči. Pustna dneva sta torek in nedelja, sedem tednov pred veliko nočjo. V to obdobje sodijo številne šege in navade.

Pustno šemljenje je imelo različne namene, med katere sodi tudi povezovanje z duhovi prednikov. V prvih krščanskih letih je Cerkev močno nasprotovala živalskim maskam. V 7.stoletju so uvedli celo kazen, ki je prepovedovala šemljenje v živali.

Verjetno ni potrebno posebej poudarjati, da so nekoč pustovali precej preprosteje, kot to počnemo danes. Pustne maske so ljudje izdelovali kar doma in sicer iz materialov, ki so bili na razpolago.

Danes pustnih kostumov običajno ne izdelamo sami, temveč jih kupimo v trgovini. Nekoč je bil namen hoje od vrat do vrat širjenje veselja, danes pa je glavna motivacija dejstvo, da maškare v dar prejmejo denar, krofe, bombone, kekse in druge sladkarije.

Različni kraji v Sloveniji imajo različne običaje. Kurenti ali korenti izvirajo iz Ptuja, Dravskega polja in okolice. Običaj, imenovan laufarija, izvira iz Cerknega. Škoromati izvirajo iz Brkinov.

Pust je masten okoli ust! Tudi običaj pripravljanja krofov smo ohranili vse do danes. Ni povsem jasno, od kod izvirajo krofi. Medtem ko mnogi menijo, da so jih poznali že v antiki, so drugi prepričani, da krofi izvirajo z Dunaja. Menda o nastanku krofov obstaja tudi legenda, ki pravi, da je nesrečno zaljubljena kuharica testo za kruh namesto v pečico vrgla v vročo mast in tako so nastali krofi.

Pustu sledi post, ki traja kar 40 dni. Po pustnem torku pride pepelnična sreda, post pa je namenjen razstrupljanju telesa in njegovemu pripravljanju na največji krščanski praznik, veliko noč.

Priredila Liljana Bole po članku Sara Savec, Slovenski ljudski običaj: Pustovanje**, o**bjavljen 7. 2. 2018 na <https://www.slovenec.org/2018/02/07/slovenski-ljudski-obicaj-pustovanje/>, prenesen, 17.3.2019

1. **Odgovori** na vprašanja. Odgovore zapisuj v zvezek.
2. Kaj opisuje besedilo?
3. 17. stoletje je čas med letom 1600 in 1700. Pred približno koliko leti je bilo v Sloveniji prvič omenjeno pustovanje?
4. Iz besedila izpiši namen šemljenja v preteklosti.
5. Naštej vsaj tri materiale, ki so jih ljudje nekoč uporabljali za izdelovanje mask.
6. Opiši razlike, hoje od vrat do vrat za pusta, nekoč in danes?
7. Kaj pomeni besedna zveza – Pust je masten okoli ust.
8. Iz drugega odstavka **izpiši samostalnik** v ednini, dvojini in množini.
9. Iz tretjega odstavka **izpiši samostalnik** v ženskem, moškem in srednjem spolu.
10. Iz tretjega odstavka izpiši vse vrstne pridevnike.
11. Iz prve povedi v prvem odstavku izpiši oba pridevnika in jima določi vrsto.
12. Iz zadnje povedi sedmega odstavka izpiši vse lastnostne pridevnike.
13. Iz šestega odstavka **izpiši** vsa **krajevna** zemljepisna lastna imena in vsa **nekrajevna** lastna imena. Pazi na pravilno rabo velike začetnice.
14. Iz petega odstavka besedila **izpiši tri samostalnike**, ki poimenujejo **pojme.**
15. Iz povedi - *Legenda pravi, da je zaljubljena kuharica testo za kruh vrgla v vročo mast in tako so nastali krofi*.- **izpiši** vse **samostalnike** in jim **določi** spol in število.
16. V spodnji povedi je polno napak. **Poved prepiši** brez napak.

*za pusta potekajo v številnih krajih po sloveniji pustni karnevali: na ptuju, v cerknici, ljubljani, ilirski bistrici, portorožu, izoli, postojni, novem mestu…*

1. **Prepiši** spodnje besedilo. Občna imena **obkroži** z modrim, lastna imena pa z rdečim. **Preriši** razpredelnico in jo izpolni.

*Besedilo Slovenski ljudski običaji je napisala gospa Sara Savec in je bil objavljen na spletni strani Slovenec. Opisuje pustne običaje v državi Sloveniji.*

|  |  |  |
| --- | --- | --- |
| Lastno osebno ime | Lastno zemljepisno ime | Lastno stvarno ime |
|  |  |  |
|  |  |  |

12. V čem je razlika med besedo post in pust.

13. Še sam najdi vsaj pet parov besed, ki se razlikujejo v pomenu in samo enem glasu (samoglasniku).